Σουπιές κρασάτες με ξερά δαμάσκηνα
Νοστιμότατη συνταγή με σουπιές κρασάτες, ιδανική για τους λάτρεις των θαλασσινών και για όσους νηστεύουν.
1½ κιλό σουπιές, φρέσκες ή κατεψυγμένες, καθαρισμένες (βλέπε μυστικό), 1½ φλιτζ. τσαγιού κρεμμύδια ξερά, ψιλοκομμένα, 1 σκελίδα σκόρδου, ψιλοκομμένη, 1 κονσέρβα ολόκληρα ντοματάκια (400 γρ.), χτυπημένα στο μούλτι 1 - 2 φορές, 1 φλιτζ. τσαγιού λευκό ξηρό κρασί, 2/3 φλιτζ. τσαγιού δαμάσκηνα ξερά, χωρίς κουκούτσι, κομμένα σε μικρότερα κομμάτια, ανακατεμένα με 1 κουτ. σούπας χυμό λεμονιού, 1 κουτ. σούπας κεδροκούκουτσα, (λέγεται και ευρωπαϊκός κέδρος), 2 γαρίφαλα, 2 μεγάλα κομμάτια από φλούδες πορτοκαλιού (αφαιρούμε με ένα κουταλάκι όσο γίνεται το άσπρο εσωτερικό), 1/4 φλιτζ. τσαγιού ελαιόλαδο (γίνεται και χωρίς λάδι, για όσους νηστεύουν αυστηρά), τα φύλλα και τα τρυφερά κοτσάνια από 1/2 ματσάκι μαϊντανό, ψιλοκομμένα, αλάτι, πιπέρι φρεσκοτριμμένο
Για να ετοιμάσουμε σουπιές κρασάτες με ξερά δαμάσκηνα, ξεκινάμε ως εξής: Αν πάρουμε φρέσκες σου- πιές, τις καθαρίζουμε ως εξής: Με ένα πολύ κοφτερό μαχαίρι, κάνουμε μια τομή στη ράχη τους κατά μήκος της μιας άκρης του κοκάλου και το αφαιρούμε.Βάζουμε τη μύτη του μαχαιριού προσεκτικά μέσα στην κοιλιά και κόβουμε κατά μήκος, ώστε να ανοίξουν οι σουπιέςΑπό την ανοιχτή κοιλιά, τραβάμε προσεκτικά το κεφάλι με τα εντόσθια που είναι κολλημένα πάνω του.Κόβουμε τα πλοκά μια από το κεφάλι και τα κρατάμε, ενώ πετάμε το κεφάλι και τα εντόσθια.Αφαιρούμε τη χαρακτηριστική ιριδίζουσα σακούλα με το μελάνι με πολλή προσοχή, για να μη μας ανοίξεΒάζουμε τις σακούλες με το μελάνι σε ένα μπολάκι και τις σπάμε με ένα πιρούνι για να πάρουμε το μελάνι. Για να σπάσουν καλά οι σακούλες, μπορούμε να τις χτυπήσουμε στο μπλέντερ με λίγο από το κρασί που θα χρησιμοποιήσουμε στη συνταγήΠλένουμε πολύ καλά τις σουπιές, τις κόβουμε σε κομμάτια των 3 εκ., τις αλατίζουμε και τις αφήνουμε σε σουρωτήρι στο ψυγείο μέχρι να τις μαγειρέψουμε.Σε μια μεγάλη κατσαρόλα ζεσταίνουμε το ελαιόλαδο σε δυνατή φωτιά και σοτάρουμε τα κρεμμύδια μέχρι να μαλακώσουν, για περίπου 5 λεπτά, ανακατεύοντας συνεχώς με ξύλινη κουτάλα.Προσθέτουμε τις σουπιές, τις σοτάρουμε για 5 λεπτά και ρίχνουμε το σκόρδο.Σβήνουμε με το κρασί και σε 1 λεπτό προσθέτουμε την ντομάτα, το μελάνι, τα κεδροκούκουτσα, τα γαρίφαλα, τις φλούδες του πορτοκαλιού και το νερό. Οταν τα υγρά πάρουν βράση, χαμηλώνουμε τη φωτιά και σιγοβράζουμε για περίπου 1 ώρα και 10 λεπτά ή μέχρι να μαλακώσουν οι σουπιές. Περί- που 20 λεπτά πριν κατεβάσου- με το φαγητό από τη φωτιά, προσθέτουμε τα δαμάσκηνα.Αποσύρουμε από τη φωτιά, αφαιρούμε τις πορτοκαλόφλουδες, τα κεδροκούκουτσα και τα γαρίφαλα και προσθέτουμε το μαϊντανό.Συνοδεύουμε τις σουπιές με πουρέ πατάτας ή με τηγανητές πατάτες. Θα ταίριαζε επίσης και ένα λευκό πιλάφι, με την προϋπόθεση ότι δεν θα έχουμε βγάλει ως πρώτο το ριζότο.
Κρασί,Ξερά δαμάσκηνα,Σουπιές,Καθαρά Δευτέρα,Νηστίσιμα